வழக்கம்போல இந்த ஆண்டும் கருத்தரங்குகள், புத்தக வெளியீடுகள், உரையாடல்கள், ஆசிரியர் சந்திப்புகள் நிகழ்ந்தன. ஆனால் தொய்வு இருந்தது. எழுத்தாளர் சந்திப்பு மேடைகள் எதிர்பார்த்த அளவுக்கு பதிவு செய்யப்படவில்லை. புத்தகத் திருவிழா நடத்திய நேஷனல் புக் டிரஸ்ட் நிறுவனம், புது எழுத்து என்ற தலைப்பில் புதிய நூல்வரிசை ஒன்றைத் துவக்கியுள்ளது. அதன்கீழ், 40 வயதுக்குட்பட்ட வளரும் எழுத்தாளர்களின் சிறுகதைத் தொகுப்புகள் வெளியிடப்படுகின்றன. திருவிழாவை முன்னிட்டு 9 மொழிகளில் தொகுப்புகளை மைய அமைச்சர் ஸ்மிரிதி இரானி வெளியிட்டார். தமிழில் ஜோ டி குருஸ் நூலைத் தொகுத்துள்ளார். (இந்நூலைப் பற்றிய பதிவு விரைவில் வரும்.)